Partnerne flygter i hobetal fra Facebook Libra

Facebooks forsøg på at lave sin egen digitale valuta ligner mere og mere en vittighed. I sidste uge meddelte Paypal at de trak sig fra Libra-samarbejdet – og nu har både Mastercard, Visa, eBay, Stripe og en håndfuld andre firmaer fulgt Paypals eksempel og efterladt Zuckerberg temmelig ensom.

Samtidig barsler G7-landene, der består af verdens største økonomier, ifølge BBC med en officiel advarsel mod kryptovalutaer. Gruppen lister ni væsentlige risici ved de digitale penge og advarer samtidig Libras støtter om, at valutaen næppe blive godkendt – selv om der rettes op på problemerne i de ni forbehold. Rapporten præsenteres officielt ved det årlige IMF-møde senere denne uge.

Libra Association, der ledes af Facebook, holder sit første bestyrelsesmøde i Genève, Schweiz i dag, mandag. Men Facebooks Libra-chef, David Marcus – der har en fortid i Paypal – skrev i weekenden et tweet, hvor han advarede om at se partnerflugten som et udtryk for Libras død.

”Det er naturligvis ikke gode nyheder på kort sigt, men på en måde er det befriende. Det rer svært at lave ændringer i denne størrelsesorden, men du ved, at du har fat i noget, når der opbygges så meget pres,” skriver han blandt andet.

I would caution against reading the fate of Libra into this update. Of course, it’s not great news in the short term, but in a way it’s liberating. Stay tuned for more very soon. Change of this magnitude is hard. You know you’re on to something when so much pressure builds up.
— David Marcus (@davidmarcus) October 11, 2019

Partnerne flygter i hobetal fra Facebook Libra